Kártyajáték

A kártyajátékokat általában több ember játssza együtt kártyalapok segítségével, ezek a társasjátékok közé tartoznak. A pasziánszok speciálisak, mert csak egy ember vesz bennük részt: a cél egy meghatározott helyzet elérése (általában az összes kártya felhasználásával).

A kártyajátékokat a legegyszerűbb az általuk használt kártyák típusa alapján csoportosítani. A legelterjedtebb kártyák a francia, a magyar és a tarokk-kártya. Ez utóbbival csak a tarokk nevű játékot játsszák, az előbbi kettőre azonban számtalan játék alapul. Speciális kártyák is vannak, ilyenek a tematikus kártyák (például az autóskártyák), vagy a gyűjtögetős kártyák.

Bizonyos kártyajátékokat versenyszerűen is lehet játszani, ezek közül a legismertebb és messze a legelterjedtebben űzött a bridzs. Ezen kívül még a tarokk, a póker és a rablóulti játszható hivatalosan versenyszerűen.

Eredete 

A kártyajáték pontos eredete nem ismert. Kínában, Indiában, Perzsiában egyaránt fellelhetőek voltak kártyajátékok, különböző időkben. A Csing Ce-tung-féle kínai lexikon szerint 3000 esztendővel ezelőtt, Senn-Ho császár uralkodása idején eszelték ki a mai kártya elődjét egy udvarhölgy szórakoztatására. Európába a Mamlúk-Egyiptomból jöhetett 1370 körül, Franciaországban 1377-ben már feljegyezték.

A kártyákon lévő alakok és fő szín fajai az európai ország történetében éppúgy mutatnak különbségeket mint kapcsolódásra utaló hasonlóságot. Olaszországban a Tarokk és a velencei trappola jelent meg, utóbbiban már fel lelehető négy szín melyek a négy társadalmi osztályra is utalhatnak: spada (kard), coppe (kehely), denari (érmék) és bastoni (pálcák). Ezenkívül még három kép: király, lovag, felső, később királyné is, továbbá 6 szín- vagy számjegyes kártya I, II, VII, VIII, IX és XI.

A francia kártya ismertető jelei 1480 körül érkezhettetek német kártyákról. A németek függetlenítették magukat az olasz befolyástól, és a XV. század közepén új sorozatjelekkel megteremtették a saját kártyájukat: szív, a levél, a makk, a – nálunk töknek nevezett – csengő jelképezte. A francián ezek absztraktabb formáival találkozhatunk.

A színek megjelenése és elnevezésére is számos variáció létrejött, bizonyos pontok hasonlóságot mutat a német és a magyar kártyával. A eredete csak találgatások vannak. Egyes formákban a színek természeti formák fedezhetőek fel, de például Zolnay Vilmos hadi színezettel ruházza fel őket: a kőr (franciául hasonló kiejtésű cœur) – vagyis a szív – a bátorság jelképe volt. A pikk (pique) lándzsa végződését ábrázolhatná, a káró (carreau) nyílhegy, Végül a treff (trèfle), vagyis lóhere, a lovasság.

Ráth-Végh István kártyatörténeti könyvében azt olvashatjuk, hogy a kártyajáték feltalálása Gringonneur, 15. századbeli francia festő nevéhez fűződik. Úgy hírlik, hogy ő eszelte ki a figurákat is, mégpedig azzal a céllal, hogy elszórakoztassa VI. Károly francia királyt. Ám a király köztudottan elmebeteg volt, és hogy az ő használatára készült volna az első pakli, az csupán történelmi anekdota. Igaz viszont, hogy VI. Károly szeretett kártyázni. Még az is igaz, hogy a feljegyzések szerint Gringonneurnek kifizettek három, díszekben pompázó kártyacsomagért bizonyos – elég borsos – összeget, magát a kártyát azonban már korábban ismerték Európában.

A kártyajátékok fajtái

A. Ütéses 
 1. egyszerű ütéses (Aluette, Boston, Pikét, Durák, Ékarté, Zsírozás)
 2. összetett / komplex ütéses (Alsós, Barbue, Rikiki, Tarokk, Bridge, Ulti, Snapszer)

B. Kombinációgyűjtő 
 1. összefüggésgyűjtő (Authors)
 2. sorozatgyűjtő (Csapd le)
 3. sor + összefüggésgyűjtő (Cribbage)
 4. párosító (Escoba, Scopa)
 5. húzó-lerakó (Kanaszta, Ramino, Römi)
 6. ütéses sorozatgyűjtő (Calypso)

C. Elfogyasztó 
 1. sorozatépítő elfogyasztó (Barbü, Snip-snap)
 2. sor-rang (Epsom, Fantan)
 3. szín-rang (Crazy eights)
 4. párosító elfogyasztó (Old maid, Fekete Péter)
 5. ütéses elfogyasztó (Tronduc, Cseng sang ju)
 6. ütésfelvevő elfogyasztó (Koziri, Portugalese)
 7. csoportosító ütéses elfogyasztó (Hűbéres, Sanyi)

D. Összehasonlító 
(21, As-nas. Baccarat, Black Jack, Fajer, Ferbli, Makaó, Póker)

E. Sanszjáték 
(Kopka, Basette, Fáraó, Nasi vasi, Blüchern)

A kártyajátékok listája

Francia kártyán alapuló játékok 

 Bridzs
 Fekete dáma
 Huszonegy
 Holland kocsma 
 Kanaszta
 Póker
 Preferánsz
 Pasziánsz
 Szőnyeg pasziánsz
 Rikiki
 Rablórömi
 Römi
 Kent-kupé
 Hűbéres

Magyar kártyán alapuló játékok 

 Alsós
 Durák
 Ferbli
 Huszonegyes
 Hatvanhat
 Kaláber
 Lórum
 Makaó
 Máriás
 Preferánsz
 Snapszer
 Rablóulti
 Zsírozás
 Német fajer

Tarokk kártyán alapuló játékok 
 Tarokk
 Trisák tarokk
 Jókai-hármas

Egyéb kártyákon alapuló játékok 
 Gyűjtögetős kártyajátékok
 Magic: The Gathering
 Hatalom Kártyái Kártyajáték
 Imperátor (kártyajáték)
 M.A.G.U.S. (kártyajáték)
 Hearthstone

Jegyzetek

További információk 
 kártya.lap.hu és társoldalai
 
 Dr. Monaco: Örvénytükör. A hamis kártyajátékok ismertetése általában. Óvszer a kártya szenvedély ellen; ford. Kurz Bálint; Wittigachlager Ny., Pancsova, 1896
 Parlaghy Kálmán: Kártyajátékok könyve. A legelterjedtebb hazai és külföldi kártyajátékok leírása; bev. Mokány Berci; 2. jav., bőv. kiad.; Lampel, Bp., 1907 
 Kártyajátékok kézikönyve az összes kártyajátékok szabályaival. Összeáll. Egy játékos, aki nyer; Eisler, Bp., 192? (Hasznos könyvek)
 Nádor Jenő: Kártyajátékok könyve az alsóstól a römmyig. A ma divatos szórakoztató kártyajátékok ismertetése; Tolnai Ny., Bp., 1927
 Zolnay Vilmos: A kártya története és a kártyajátékok; Pfeifer, Bp., 1928
 G. J. Potter: A kártyajáték művészete. Általánosan érvényesnek elismert kártyajátékszabályok kézikönyve. Játszmapéldákkal kísért kimerítő magyarázatokkal, 1-5.; ford. Ujlaky Tibor; Lingua, Bp., 1930 
 Kolb Jenő: Régi játékkártyák. Magyar és külföldi kártyafestés, XV-XIX. század; Hungária Ny., Bp., 1939 (Hungária Könyvek) – (hasonmásban: 1984)
 Ladányi Lóránt: Kártya-Akadémia. Modern kártyajátékok szabályaival, tudnivalóival és érdekességeivel foglalkozó kézikönyv; szerzői, Bp., 1941
 Az ultitól a bridzsig. Szórakoztató kártyajátékok; összeáll. Widder Lajos, ill. Szigeti István; 2. bőv. kiad.; Sport, Bp., 1957
 Zsoldos Benő: A játékkártya és története; Gondolat, Bp., 1980 (Gondolat zsebkönyvek)
 Nagy kártyakönyv; szerk. Berend Mihály, ill. Szitás György; 3. bőv. kiad.; Editorg, Bp., 1990 
 Szórakoztató kártyajátékok kézikönyve. Játékszabályok; szerk. Szöllősi Péter; Vagabund, Kecskemét, 1997
 Jánoska Antal: Szerencsejátékok. A kártyajátékok modern művészete; Lárky Bt., Bp., 1999
 Kártyázó magyarok. Történetek a kártyásokról, nem csak kártyásoknak; szerk. Jánoska Antal; Pallas Stúdió, Bp., 1999 
 Boruzs János: Kártyajátékok; Kheirón'97, Debrecen, 2001
 Jánoska Antal: Kártya – játék – szerencse. Az Iparművészeti Múzeum játékkártya gyűjteménye / Spielkarte – Glücksspiel – Spielglück. Die Spielkartensammlung des Ungarischen Kunstgewerbemuseums; Iparművészeti Múzeum, Bp., 2006 
 Kártyalexikon. A-Z; főszerk. Berend Mihály, társszerk., képanyag összeáll. Jánoska Antal; 2. bőv. kiad.; Akadémiai, Bp., 2008 (Akadémiai lexikonok) 
 Takács Erika: Kártyakönyv. Kezdőknek és haladóknak. Történelem, alapismeretek, játékszabályok, 1-2.; Könyvmíves, Bp., 2007–2008
 Vágó Csaba: Szórakoztató kártyajátékok kézikönyve. Játékszabályok; Vagabund, Kecskemét, 2008
 Vasvári Zoltán: Bolond, aki nem kártyázik! A kártyajáték a hagyományos közösségek életében a XX. században; Fekete Sas, Bp., 2008
 Rob Beattie: Kártyakönyv. 52 játék, 52 technika, 52 trükk részletes leírása; ford. Jutai Péter; Scolar, Bp., 2010
 Jánoska Antal–Horváth Ferenc: Zsugaléria. Képeslap és kártya a humor tükrében; Pont, Bp., 2012 (Csintalan múzsa sorozat)
 Boruzs János: Kártyajátékok. Jó leosztást mindenkinek!; Csengőkert, Kistarcsa, 2014
 Facsar Mihály–Jánoska Antal: Katonai kártyák, kártyázó katonák; Zrínyi, Bp., 2014
 Bálint János: TAROKK az Élet-játék

Kapcsolódó szócikkek 
 Francia kártya
 Magyar kártya
 Tarot
 Cigánykártya